Marietjie de Jongh - Wikipedia

# Marietjie de Jongh

### vanuit Wikipedia, die vrye ensiklopedie.

Marietjie de Jongh (gebore 1 Maart 1953) is 'n Suid-Afrikaanse en Afrikaanse skryfster.

De Jongh is op Vredenburg aan die Kaapse weskus gebore en het in die Sandveld op die plaas Tzaarskuil grootgeword. Sy het eers die plaasskool op Tzaarskuil, toe die plaasskool op Suurfontein en laastens die Hoërskool Aurora bygewoon, waar sy in 1970 gematrikuleer het.

Hierna is sy na die Universiteit Stellenbosch, waar sy in 1973 'n BA-graad verwerf het. In 1976 het sy ’n BA Honneurs in Engels aan Unisa verwerf. Nog later het sy Filosofie en Kunsgeskiedenis deur Unisa gestudeer. Sy het al op Kenhardt, Villiersdorp, Worcester, Richmond in die Karoo en Somerset-Oos gewoon, en nou is sy weer op Worcester, waar sy by die Skool vir Blindes skoolgee. Haar belangstellings is letterkunde en kuns.

By Tafelberg-uitgewers het reeds verskyn: Tandkitaar (1981), Moeilikheid met Jan en Die man met die gaatjie in sy trui (1983), Goeie maniere en ander plesiere (1987) en Braam en die engel (1991) waarvoor sy die Alba Bouwerprys vir kinderliteratuur ontvang het. Dit is ook in Engels vertaal as Brahm and the Angel (1995). By Human & Rousseau het verskyn Bietjie-Kier en Die man in die Karoo en in Engels, Diakiri and the man in the Karoo.

Ontsluit van "http://af.wikipedia.org../../../m/a/r/Marietjie_de_Jongh_b845.html"

Kategorie: Afrikaanse skrywers

##### Views

- Artikel
- Bespreking
- Huidige wysiging

##### Soek